Ljudmila Belavenets

Ljudmila Sergejevna Belavenets (vene keeles Людмила Сергеевна Белавенец; 7. juuni 1940 Moskva – 7. november 2021) oli vene maletaja ja maletreener, naiste rahvusvaheline meister (1975), kirimale naiste suurmeister (1997), FIDE vanemtreener (2010).

Belavenets tuli klassikalises males NSV Liidu naiste malemeistriks. Ta tegutses maletreeneri ja malekohtunikuna. 2010. aastal sai ta FIDE-lt FIDE vanemtreeneri ja 2011. aastal FIDE arbiitri nimetuse.

Rahvusvahelist edu saavutas ta kirimales. Ta võitis 1992. aastal 4. naiste maailmameistrivõistlustel (1984–1992) esikoha ja kuulus 1., 2. ja 3. naiste kirimaleolümpial olümpiavõitjaks tulnud Nõukogude Liidu naiskonna koosseisu. 

Belavenets sai ICCF-ilt 1991. aastal kirimale rahvusvahelise meistri nimetuse. Kui 1996. aastal võeti kasutusele kirimale naiste suurmeistri nimetus, oli ta esimesi, kellele see 1997. aastal anti. 

Tunnustus
1990 – NSV Liidu teeneline meistersportlane

Viited

Välislingid
Ljudmila Belavenets FIDE andmebaasis

Kategooria:Venemaa naismaletajad
Kategooria:Nõukogude Liidu kirimaletajad
Kategooria:Sündinud 1940
Kategooria:Surnud 2021